<classify> Taarifa kutoka kwa Ofisa Habari wa Shirikisho la Soka Tanzania TFF iliyotolewa kwa vyombo vya habari jana ilisema Stars imefikia katika Hoteli ya Hunters Rest Protea pembeni kidogo mwa mji huo.Taifa Stars ambayo iliondoka Dar es Salaam juzi jioni ilipata mapokezi mazuri kutoka kwa waandaaji wa michuano hiyo pamoja na baadhi ya Watanzania wanaoishi mjini humo.Safari ya kutoka Johannesburg kuelekea Rustenburg ilichukua takribani masaa mawili na msafara wa Taifa Stars unaongozwa na mjumbe wa Kamati ya Utendaji ya TFF Ephaphra Swai, ilisomeka sehemu ya taarifa hiyo.Wachezaji waliopo na timu Rutsenburg ni Deogratius Munish, Mwadini Ali, Shomari Kapombe, Erasto Nyoni, Oscar Joshua, Haji Mwinyi, Salim Mbonde, Aggrey Moris, Joram Mgeveke, Said Juma, Hassan Dilunga, Said Ndemla, Abdi Banda, Mwinyi Kazimoto, Ibrahim Ajibu, Juma Luizio, John Bocco, Mrisho Ngassa na Simon Msuva.Kikosi cha Taifa Stars kilitarajiwa kufanya mazoezi jana jioni katika uwanja wa Rustenburg Impala Bowling Club saa 10. Stars inashiriki michuano hiyo kama timu mwalikwa na itacheza mechi yake ya kwanza dhidi ya Swaziland katika mechi ya ufunguzi.Timu nyingine zinazoshiriki michuano hiyo ni wenyeji Afrika Kusini, Angola, Botswana, visiwa vya Comoro, Lesotho, Madagascar, Malawi, Mauritius, Msumbiji, Namibia, Shelisheli, Zambia na Zimbabwe.  <topic>: michezo 